**ΒΙΟΛΟΓΙΑ Α ΓΥΜΝΑΣΙΟΥ**

**ΠΡΟΣΛΗΨΗ ΟΥΣΙΩΝ ΚΑΙ ΠΕΨΗ**

**1.Σε ποιες κατηγορίες διακρίνονται οι οργανισμοί, ανάλογα με τον τρόπο που βρίσκουν την τροφή τους;**

**ΑΠΑΝΤΗΣΗ**

Α. Παραγωγοί ή αυτότροφοι

Β. Ετερότροφοι που διακρίνονται σε καταναλωτές και αποικοδομητές

**2. Ποιοι είναι οι αυτότροφοι οργανισμοί;**

**ΑΠΑΝΤΗΣΗ**

Οι **παραγωγοί** ή **αυτότροφοι** οργανισμοί (π.χ. φυτά) προμηθεύονται από το περιβάλλον απλές χημικές ουσίες (νερό, διοξείδιο του άνθρακα και διάφορα άλατα). Με αυτές και με τη βοήθεια της ηλιακής ακτινοβολίας συνθέτουν πιο πολύπλοκες(φωτοσύνθεση).

**3. Ποιοι είναι οι ετερότροφοι οργανισμοί και σε ποιες κατηγορίες διακρίνονται;**

**ΑΠΑΝΤΗΣΗ**

Οι υπόλοιποι οργανισμοί παίρνουν την τροφή τους

τρώγοντας άλλους οργανισμούς ή ουσίες τους και γι’ αυτό

ονομάζονται **ετερότροφοι**. Ορισμένοι ετερότροφοι οργανισμοί, όπως τα ζώα, τρέφονται με άλλους οργανισμούς και χαρακτηρίζονται **καταναλωτές.**

Yπάρχουν όμως και ετερότροφοι οργανισμοί που τρέφονται με ουσίες νεκρών οργανισμών ή τμημάτων τους (π.χ. πεσμένα φύλλα). Αυτοί ονομάζονται **αποικοδομητές.**

**4. Πως τα φυτά παράγουν την τροφή τους; Να περιγραφεί η διαδικασία;**

**ΑΠΑΝΤΗΣΗ**

Οι αυτότροφοι οργανισμοί, όπως τα φυτά, παράγουν μόνοι τους την τροφή τους με τη διαδικασία της **φωτοσύνθεσης.** Προσλαμβάνουν διοξείδιο του άνθρακα από τον αέρα και απορροφούν με τις ρίζες τους νερό και άλλες απλές θρεπτικές ουσίες διαλυμένες σε αυτό. Οι ουσίες αυτές συγκεντρώνονται στους χλωροπλάστες και, με τη βοήθεια της ηλιακής ενέργειας, παράγονται σύνθετες χημικές ουσίες.

Τα προϊόντα της φωτοσύνθεσης είναι η γλυκόζη και το οξυγόνο, το οποίο απελευθερώνεται στον αέρα.

ΑΣΚΗΣΕΙΣ

1. Να συμπληρώσετε τα κενά με τις λέξεις που δίνονται:

Τα φυτά λέγονται………………………………………οργανισμοί γιατί φτιάχνουν μόνοι τους την ………………………………………………τους.

Οι οργανισμοί που τρέφονται με άλλους…………………………………λέγονται ………………………………………………………

Η διαδικασία με την οποία τα φυτά φτιάχνουν την τροφή τους λέγεται ……………………………………………………………..

Η φωτοσύνθεση γίνεται στους …………………………………………….

Φωτοσύνθεση, χλωροπλάστες, αυτότροφοι, ετερότροφοι,τροφή , οργανισμούς ,